কাজ করতে গেলে সহজে হাঁপিয়ে উঠছেন, শরীর অত্যধিক ঘেমে যাচ্ছে এবং কাজ করার সময় শ্বাসকষ্ট হচ্ছে, বুক ধড়ফড় করছে। এ অবস্থায় কি করবেন বা কোন ধরনের চিকিৎসকের পরামর্শ নেবেন বুঝে উঠতে পারছেন না। কেউ বলছে কিডনির সমস্যা, আবার কেউ বলছে হার্টের সমস্যা— এসব শুনে আপনি দ্বিধাদ্বন্দ্বে পড়ে গেছেন। উপরোল্লিখিত সমস্যাগুলোর মূল কারণ আপনার শরীরে অত্যধিক পানি জমা হয়ে যাওয়া। শরীরে পানি জমা হওয়ার প্রধান কারণগুলোর মধ্যে হার্ট ফেইলুর, কিডনি ফেইলুর, লিভারের সমস্যা, রক্তশূন্যতা, থাইরয়েড হরমোনের ঘাটতি, ওষুধের পার্শ্বপ্রতিক্রিয়া— এসব কিছুকেই বিবেচনায় আনা হয়। এসবের মধ্যে শতকরা ৮০ ভাগ কারণ হিসেবে হার্ট ফেইলুরকে দায়ী করা হয়। হার্ট ফেইলুর কেন হয়? যারা দীর্ঘদিন যাবৎ উচ্চ রক্তচাপজনিত অসুস্থতায় ভুগছেন, যারা দীর্ঘদিন যাবৎ ডায়াবেটিস রোগে ভুগছেন, যাদের হার্টের রক্তনালিতে ব্লক আছে (এর লক্ষণ হিসেবে পরিশ্রমকালীন সময়ে বুকের ব্যথা, শ্বাসকষ্ট, বুক ধড়ফড় করা ও বিশ্রামে এসব উপসর্গ দ্রুত নিরাময় হওয়া), যারা হার্টে রিং পরেছেন বা বাইপাস অপারেশন করেছেন, যাদের হার্টের বাল্বের সমস্যা আছে, যারা জন্মগত ও বংশগত হৃদরোগে ভুগছেন এসব কিছু হলো হার্ট ফেইলুরের প্রধান কার, তাছাড়াও অন্য যেসব কারণে পানি জমা হয়ে থাকে যেমন কিডনি ফেইলুর, লিভারের সমস্যা, থাইরয়েড হরমোনের ঘাটতি এবং রক্তশূন্যতা ইত্যাদিতে দীর্ঘসময় ধরে আক্রান্ত ব্যক্তিরাও পর্যায়ক্রমে হার্ট ফেইলুরে আক্রান্ত হয়ে থাকে। তাই একসময় এ ধরনের সব রোগীই হার্ট ফেইলুরে আক্রান্ত হবে, এটাই এসব রোগের পরিণতি এবং জটিল পর্যায়ে হার্ট ফেইলুরের চিকিৎসাই এসব রোগীর জন্য কার্যকর চিকিৎসা বলে বিবেচিত। প্রথমে উল্লিখিত লক্ষণগুলো হলো হার্ট ফেইলুরের চরম পর্যায়ের উপসর্গ। সাধারণভাবে হার্ট ফেইলুর খুব ধীরে ধীরে ঘটতে থাকে। ফলে কয়েক মাস থেকে কয়েক বছর পর্যন্ত সময় ধরে আস্তে আস্তে এর প্রকোপ বাড়তে থাকে। প্রাথমিক অবস্থায় অনেক রোগীই তাতে তেমন গুরুত্ব দেন না, তাই প্রাথমিক অবস্থায় চিকিৎসকের শরণাপন্নও হন না বা চিকিৎসা গ্রহণ করেন না। প্রাথমিক অবস্থায় চিকিৎসা গ্রহণ করতে পারলে অনেক ক্ষেত্রে রোগীরা হার্ট ফেইলুরকে প্রতিরোধ করতে পারবেন বা এর জটিলতা থেকে মুক্ত থাকতে পারবেন অথবা হার্ট ফেইলুরের অগ্রগতিকে শ্লথ করে, হার্ট ফেইলুরে আক্রান্ত হওয়াকে বিলম্বিত করে অনেক দিন তা থেকে মুক্ত থাকতে পারবেন। হার্ট ফেইলুরের প্রাথমিক লক্ষণ অনেক রয়েছে, যেমন—